Citations:Amboy

Proper noun: "a nickname for Pablo"

 * 1912 — Rama, Vicente, Si Amboy, Ang Palahubog, Larawan - (Mga Sugilanon ug Dinalídalí), The Cebu Press, Dalan Norte-America
 * Ika 9 sa buntag. Sa atabangan sa Juez de Paz miatubang si Amboy kinuyogan sa usa ka polis. Ang Maghuhukom namulong: —Ikaw mao diay si Pablo Valderrama. Akó nakaila na kanimo. ¿Nganong wala kay pagtagam? Makapulo ko na ikaw ibalhog sa bilanggoan tungud sa imong pagkapalahubog ug karon anía na usab ikaw tungud sa mao gihapong sala. ¿Unsay gilihi kanimo nga dili ka man motagam? ¡Ah! Pablo, Pablo: ikaw dili lamang kay nagpakaulaw sa imong kaliwat ug sa isigmo ka mamomoo, kong dili usab gihimo mong alaut ang imong tibook nga banay. Kong unsay dangaton sa imong asawa ug mga anak, ikaw mao ang tagsalá unya sa ngatanan. Karon, tungud sa imong pagkawalay pagtagam, tungud sa imong pagkabagag nawong, silotan ko ikaw sa 2 ka bulan sa bilanggoan. Human, ang Maghuhukom miatubang sa polis ug miingon:


 * 2017 — Lariosa, Carmelo D., Mibalik si Veronica (29 June), SuperBalita
 * “Oo, Coy. Gusto man god ni Tiya Rufa nga makatabang kong Tatay Amboy. Wala na goy trabaho si tatay. Ug si Nanay Luisa nanglabada lang. Motabang ko niya usahay,” hinay nga tingog ni Veronica nga morag dunay tilimad-on nga dugay na unya sila nga magkita ni Ricoy.

Noun: "an American Filipino"

 * 2008 — Ryan Mark, Gerald Anderson (08 November), Showbiz, Banat News
 * Subli ug hugtanong gihimakak ni Gerald Anderson ang giingong non-showbiz girlfriend niya nga 15-anyos nga ginganlan og Alyanna Tan. Suma pa sa usa ka nagpaila nga fan ni Kim Chui, gitunto lamang sa Amboy ang Cebuana tungod kay ang tinuod ang ginganlan og Alyanna maoy uyab niini, kinsa buot na nga ipaila ngadto sa publiko ang ilang relasyon sa young actor. Matud ni Gerald nga dili siya mokomento tungod kay wala siya kaila niining maong dalagita ug nga dili siya sigurado kun naa ba gayud kining maong bayhana o gigamit lamang o mugna lang aron paggun-ob niya. Sa isyu nga break sila ni Kim tungod ni Alyanna, ni Gerald pa dili sila magkabuwag tungod kay wala sila magkauyab, suod lang gyud sila nga higala nga anaa aron motabang sa usag-usa.

Proper noun: "a nickname for someone with light-coloured skin, not necessarily of Caucasian descent"

 * 2017 — Padilla, Decemay and Rowena D. Capistrano, 4 Sikop sa Buy-bust, Wanted Sikop Sab (12 January), Showbiz, Banat News
 * Nasikop sa mga sakop sa Philippine Drug Enforcement Agency-7 ang duha ka suspetsadong tigpayuhot og ilegal nga drugas sa buy-bust operation sa Dakbayan sa Lapu-Lapu niadtong Lunes. Nailhan ang suspek nga sila si Markneil Ybales Tumulak alyas Amboy, 33, ug Jovan Medina Tumulak alyas Banban, 26, parehong nagpuyo sa Purok Kalabasa, Gun-ob sa maong dakbayan.